ЩIыхуэшхуэ зытелъхэр зыгъэпсэхуакIуэ мыкIуэфынкIэ хъунущ
Гъэмахуэ зыгъэпсэхугъуэр мы зэманым куэдым нэгъуэщI къэралхэм щрагъэкIуэкI. Апхуэдэ мурад зиIэхэм я гукъыдэжыр зыми къызэпимыудын папщIэ Суд приставхэм я федеральнэ къулыкъущIапIэм и управленэу Къэбэрдей-Балъкъэр Республикэм щыIэм цIыхухэм хъыбар ярегъащIэ щIыхуэшхуэ зытелъхэр икIи абыхэм ятеухуауэ хъыбарегъащIэ тхылъхэм щыхуагъэувахэр и зэманым зымыгъэзэщIахэр Урысей Федерацэм ирамыгъэкIынкIэ зэрыхъунумкIэ. Апхуэдэ мардэр къыщыгъэлъэгъуащ «Суд унафэхэр зэрагъэзащIэм и IуэхукIэ» 2017 гъэм жэпуэгъуэм и 2-м къащта Федеральнэ закон №229-ФЗ-м и 67-нэ статьям.
КъБР-м щыIэ управленэм нэгъуэщI къэралхэм кIуэну зи мурадхэм чэнджэщ ярет щIыхуэхэм я лъэныкъуэкIэ я Iуэхур зытетыр и зэманым зрагъэщIэну. Апхуэдэ информацэр абыхэм къыщагъуэтыфынущ Урысейм и Суд приставхэм я федеральнэ къулыкъущIапIэм и сайтым и «Банк данных исполнительных производств» информацэ системэм. Апхуэдэу абы и лъэныкъуэкIэ зыхуэвгъазэ хъунущ Суд приставхэм я IуэхущIапIэу фыщыпсэу щIыпIэм щыIэм.
Гу лъытапхъэщ нэгъуэщI къэралхэм кIуэнымкIэ цIыхум иIэ хуитыныгъэр къызэрызэтрагъэувыIэмкIэ унафэр къутэжыным тхьэмахуитI зэрихьым. Абы къыхэкIыу псом нэхърэ нэхъыфIыр щIыхуэхэр и зэманым пшыныжы-нырщ.
Урысейм и Суд приставхэм я федеральнэ къулыкъущIапIэм и управленэу
КъБР-м щыIэм и пресс-IуэхущIапIэ.
